News Update: ‘มาร์ค ซักเคอร์เบิร์ก’ ยอมรับบริหารงานพลาด Meta ประกาศปลดพนักงาน 13% หรือกว่า 11,000 คน ตลาดมองเป็นข่าวดี หุ้นพุ่ง 5% - FINNOMENA
ซีอีโอ Meta ‘มาร์ค ซักเคอร์เบิร์ก’ ประกาศปลดพนักงาน 13% หรือกว่า 11,000 คน จากจำนวนพนักงานทั้งหมด 87,000 คน ซึ่งถือเป็นการเลย์ออฟครั้งใหญ่ที่สุดของบริษัท
10 พ.ย. 2565

ซีอีโอ Meta ‘มาร์ค ซักเคอร์เบิร์ก’ ประกาศปลดพนักงาน 13% หรือกว่า 11,000 คน จากจำนวนพนักงานทั้งหมด 87,000 คน ซึ่งถือเป็นการเลย์ออฟครั้งใหญ่ที่สุดของบริษัท
‘มาร์ค ซักเคอร์เบิร์ก’ ระบุในจดหมายถึงพนักงานในวันพุธ (9 พ.ย.) ว่า ขอแจ้งข่าวความเปลี่ยนแปลงครั้งที่ยากลำบากที่สุดที่เราเคยดำเนินการมาในประวัติศาสตร์ของ Meta ตอนนี้บริษัทตัดสินใจลดขนาดทีมของเราลงประมาณ 13% และยอมปล่อยลูกจ้างที่มีความสามารถกว่า 11,000 คนของเราไป
พร้อมระบุเพิ่มเติมว่า บริษัทจะดำเนินมาตรการเพิ่มเติมเพื่อทำให้บริษัทมีความคล่องตัวและมีประสิทธิภาพมากขึ้น ด้วยการลดรายจ่ายฟุ่มเฟือยและขยายระยะเวลาระงับการจ้างงานใหม่ไปจนถึงสิ้นไตรมาสที่ 1 โดยข้อมูลล่าสุด ณ สิ้นเดือน ก.ย.Meta มีพนักงานทั่วโลกรวมกว่า 87,000 คน
หลังประกาศดังกล่าวราคาหุ้น Meta ปรับเพิ่มขึ้น 4% ก่อนตลาดเปิด และปิดบวก 5.18% ที่ราคา $101.47 ขณะที่ราคาหุ้นของบริษัทปรับตัวลงมากว่า 70% แล้วในปีนี้
โดยซีอีโอ Meta ยอมรับต่อการบริหารงานที่ผิดพลาด โดยระบุว่า เขาต้องการรับผิดชอบต่อการตัดสินใจที่ทำให้บริษัทมาถึงจุดนี้ ซึ่งเขารู้ว่ามันยากสำหรับทุกคน และรู้สึกเสียใจเป็นพิเศษต่อผู้ที่ได้รับผลกระทบ ก่อนหน้านี้ในวันอังคาร (8 พ.ย.) ซักเคอร์เบิร์กระบุว่า การมองโลกในแง่ดีเกินไปต่อการเติบโต ทำให้บริษัทมีจำนวนพนักงานมากเกินไป
ก่อนหน้านี้ กำไรไตรมาส 3 ของบริษัทออกมาต่ำกว่าคาด นอกจากนี้บริษัทรายงานรายได้ลดลงติดต่อกันเป็นไตรมาสที่ 2 รวมถึงคาดการณ์รายได้ในไตรมาส 4 ที่อ่อนแอ
📌 อ่านรายงานผลประกอบการ Meta ไตรมาส 3 ต่อได้ที่นี่
Meta กำลังเผชิญกับทั้งการชะลอตัวในวงกว้างของการใช้จ่ายโฆษณาออนไลน์ ความท้าทายจากการอัปเดตความเป็นส่วนตัวของ iOS รวมถึงการแข่งขันที่เพิ่มขึ้นจาก TikTok โดย Meta รายงานรายได้ลดลงติดต่อกันเป็นไตรมาสที่ 2 และคาดว่าในไตรมาสที่ 4 จะลดลงติดต่อกันเป็นครั้งที่ 3
อ้างอิง:
https://www.bangkokbiznews.com/world/1036917
https://www.bloomberg.com/news/articles/2022-11-09/meta-begins-slashing-11-000-jobs-across-company-zuckerberg-says?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Facebook
Mark Zuckerberg
Meta
News Update
มาร์ค ซักเคอร์เบิร์ก
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA